CELEX: 62020CA0212
Language: sl
Date: 2021-11-18 00:00:00
Title: Zadeva C-212/20: Sodba Sodišča (sedmi senat) z dne 18. novembra 2021 (predlog za sprejetje predhodne odločbe Sąd Rejonowy dla Warszawy-Woli w Warszawie – Poljska) – M.P., B.P./„A.“ prowadzący działalność za pośrednictwem „A.“ S.A. (Predhodno odločanje – Varstvo potrošnikov – Direktiva 93/13/EGS – Nepošteni pogoji v potrošniških pogodbah – Hipotekarni kredit, vezan na tujo valuto – Pogodbeni pogoj glede nakupnih in prodajnih tečajev tuje valute – Zahteva po razumljivosti in po preglednosti – Pristojnost nacionalnega sodišča)

17.1.2022   
            
            
               SL
            
            
               Uradni list Evropske unije
            
            
               C 24/5
            
         
      Sodba Sodišča (sedmi senat) z dne 18. novembra 2021 (predlog za sprejetje predhodne odločbe Sąd Rejonowy dla Warszawy-Woli w Warszawie – Poljska) – M.P., B.P./„A.“ prowadzący działalność za pośrednictwem „A.“ S.A.
      (Zadeva C-212/20) (1)
      
      (Predhodno odločanje - Varstvo potrošnikov - Direktiva 93/13/EGS - Nepošteni pogoji v potrošniških pogodbah - Hipotekarni kredit, vezan na tujo valuto - Pogodbeni pogoj glede nakupnih in prodajnih tečajev tuje valute - Zahteva po razumljivosti in po preglednosti - Pristojnost nacionalnega sodišča)
      (2022/C 24/07)
      Jezik postopka: poljščina
      
         Predložitveno sodišče
      
      Sąd Rejonowy dla Warszawy-Woli w Warszawie
      
         Stranke v postopku v glavni stvari
      
      
         Tožeči stranki: M.P., B.P.
      
         Tožena stranka:„A.“ prowadzący działalność za pośrednictwem „A.“ S.A.
      
         ob udeležbi: Rzecznik Praw Obywatelskich
      
         Izrek
      
      
                  1.
               
               
                  Člen 5 Direktive Sveta 93/13/EGS z dne 5. aprila 1993 o nepoštenih pogojih v potrošniških pogodbah je treba razlagati tako, da mora vsebina pogoja v posojilni pogodbi, sklenjeni med prodajalcem ali ponudnikom in potrošnikom, ki določa nakupne in prodajne cene tuje valute, na katero je posojilo vezano, potrošniku, ki je običajno obveščen ter razumno pozoren in preudaren, omogočati, da na podlagi jasnih in razumljivih meril razume način, kako se določi menjalni devizni tečaj, ki se uporabi za izračun višine obrokov odplačila, tako da ima ta potrošnik možnost, da sam kadarkoli ugotovi menjalni tečaj, ki ga uporabi prodajalec ali ponudnik.
               
            
                  2.
               
               
                  Člena 5 in 6 Direktive 93/13/EGS je treba razlagati tako, da nasprotujeta temu, da nacionalno sodišče, ki je ugotovilo nepoštenost pogoja v pogodbi, sklenjeni med prodajalcem ali ponudnikom in potrošnikom, v smislu člena 3(1) te direktive, ta pogoj razlaga tako, da bi omililo njegovo nepoštenost, tudi če bi ta razlaga ustrezala skupni volji strank.
               
            
         (1)  UL C 304, 14.9.2020.